На основу члана 31. и 62. Закона о државним службеницима („Службени гласник Републике Српске“ бр. 118/08, 117/11, 37/12, 57/16), Републички центар за истраживање рата, ратних злочина и тражење несталих лица, р а с п и с у ј е

**ЈАВНИ КОНКУРС**

**за пријем приправника**

**I** Републички центар за истраживање рата, ратних злочина и тражење несталих лица врши пријем приправника:

* Приправник – 1 извршилац

**II** Општи услови за пријем приправника:

1. да је држављанин Републике Српске или Босне и Херцеговине;
2. да је старији од 18 година;
3. да има општу здравствену способност;
4. да није осуђиван/а за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у органу државне управе;
5. да против кандидата пред судовима на подручју Босне и Херцеговине није подигнута оптужница која је ступила на правну снагу, односно да није потврђена оптужница нити је изречена осуђујућа пресуда за кривично дјело са прописаном казном затвора до пет година или новчаном казном као главном казном.

**III** Посебни услови за пријем приправника:

1. ВСС - висока стручна спрема ( четворогодишњи студиј или први циклус студија са 240 ECTS бодова), економски факултет или други факултет економског смјера;
2. да кандидат први пут заснива радни однос са високом стручном спремом.

Приправник је лице које након завршеног факултета први пут заснива радни однос у том степену спреме, што кандидат под пуном кривичном и материјалном одговорношћу потврђује посебном изјавом која је у саставу обрасца Пријаве на јавни конкурс.

Приправнички стаж за лица са завршеном високом стручном спремом траје годину дана, а рачуна се од дана заснивања радног односа у својству приправника.

**IV** Начин и рок подношења пријаве

Пријава на конкурс доставља се на прописаном Обрасцу за пријаву који је доступан на веб страници Републичког центра за истраживање рата, ратних злочина и тражење несталих лица [www.rcirz.org](http://www.rcirz.org), а може се преузети и у Републичком центру за истраживање рата, ратних злочина и тражење несталих лица.

Уз пријаву на јавни конкурс, кандидати су дужни доставити:

* Овјерену копију дипломе/увјерења о завршеној школској спреми (признате дипломе уколико су стечене ван Републике Српске и Босне и Херцеговине у складу са Законом о високом образовању („Службени гласник Републике Српске“, број 67/20)).

Пријаве се могу достављати лично или путем поште на адресу: Републички центар за истраживање рата, ратних злочина и тражење несталих лица, Трг јасеновачких жртава 4, 78 000 Бања Лука.

Неблаговремене, неразумљиве и непотпуне пријаве, као и пријаве кандидата који не испуњавају опште и посебне услове из јавног конкурса, Републички центар за истраживање рата, ратних злочина и тражење несталих лица одбацује закључком.

**V** Сви кандидати који испуњавају опште и посебне услове подлијежу јавном тестирању. Јавно тестирање подразумијева разговор – интервју са члановима Конкурсе комисије. О времену и мјесту интервјуа сви кандидати ће бити благовремено обавијештени писаним путем, као и путем веб странице Републичког центра за истраживање рата, ратних злочина и тражење несталих лица [www.rcirz.org](http://www.rcirz.org).

Сви кандидати који су позвани да приступе интервјуу обавезни су донијети личну карту или пасош на увид Конкурсној комисији. У противном неће моћи приступити на интервју.

**VI** Изабрани кандидат након спровреденог јавног конкурса, прије заснивања радног односа, обавезан је у року од седам (7) дана од дана објављивања листе успјешних кандидата на интернет страници и на огласној табли Републичког центра за истраживање рата, ратних злочина и тражење несталих лица, доставити оригинале или овјерене фотокопије сљедећих докумената:

* Диплому/увјерење о завршеној школској спреми (признате дипломе уколико су стечене ван Републике Српске и Босне и Херцеговине у складу са Законом о високом образовању („Службени гласник Републике Српске“, број 67/20)),
* Увјерење о држављанству Републике Српске или Босне и Херцеговине,
* Увјерење из матичне књиге рођених,
* Љекарско увјерење,
* Увјерење о неосуђиваности,
* Увјерење о невођењу кривичног поступка и
* Радну књижицу.

Уколико изабрани кандидат не достави оригинале или овјерене фотокопије тражених докумената у прописаном року или ако на основу достављених доказа Комисија утврди да кандидат не испуњава опште и посебне услове, позваће сљедећег кандидата по броју освојених бодова са Листе успјешних кандидата да достави наведене документе.

**VII** Републички центар за истраживање рата, ратних злочина и тражење несталих лица ће објавити резултате јавне конкуренције на огласној табли и интернет страници Републичког центра за истраживање рата, ратних злочина и тражење несталих лица.

Обавјештење и рјешење о избору доставиће се свим кандидатима који су учествовали на интервјуу.

**Јавни конкурс остаје отворен петнаест (15) дана од дана објављивања у дневном листу „Глас Српске“.**

Број: 08/4.5/123-11/22 в. д. Д И Р Е К Т О Р А

Датум: 30.11.2022. године

 мр Милорад Којић